- Ինչպես նշվեց, Ամուլսարից մոտ 10 կիլոմետր հեռավորության վրա գտնվում է Ջերմուկ առողջարանային քաղաքը: Այստեղ անհրաժեշտություն կա իրականացնել մանրակրկիտ իրավական և տնտեսական հաշվարկ, թե հանքավայրի շահագործումն ինչպիսի՞ ազդեցություն կարող է ունենալ Հայաստանի համախառն ներքին արդյունքի ավելացման, երկարաժամկետ կտրվածքով տնտեսական օգուտների և վնասների տեսանկյունից: Որքան էլ փորձ է արվել գնահատելու էկոհամակարգային ծառայությունների վրա բացասական ազդեցությունը և դրանով պայմանավորված՝ բնակչության եկամուտների նվազումը, այնուհանդերձ շահագործման հայտ ներկայացրած ընկերության ՇՄԱԳ-ում չկան ուսումնասիրություններ նախագծի պատճառած վնասների վերաբերյալ: Չկա բավարար տեղեկատվություն տնտեսական օգուտների և վնասների հարաբերակցության վերաբերյալ: Այս համատեքստում, այլընտրանքային տնտեսական գնահատման է ենթակա Ամուլսարի շահագործման հետևանքով Ջերմուկի միջազգային հեղինակության անկման, ազդեցության ենթարկվող գետերով ոռոգվող խաղողի այգիների վրա հնարավոր բացասական ազդեցություն, գինու և կոնյակի արտադրության և դրանց որակի անկման ռիսկերը, որոնք ՇՄԱԳ-ում գնահատված չեն, ինչպես նաև երկարաժամկետ հեռանկարում տուրիզմի, գյուղատնտեսության վրա ազդեցության հարցերը: